Document ID: /roh_data/filtered/fineweb-2-filterrobots_roh.jsonl.gz/35806

A Lantsch hai dà il cumenzament d’avrigl ina scuntrada tranter ina mattina da sis onns e dus lufs. Tenor indicaziun da la mattina che gieva a spass cus ses chaun, èn ils lufs vegnids datiers en ina distanza da paucs meters ed han sgrignì vers il chaun. Envers RTR ha l’Uffizi da chatscha e pestga confermà il cas.
La matta saja sinaquai currida enavos en il vitg, sco che l'uffizi scriva en ina communicaziun. Tras ils fastizs chattads e tras in'observaziun durant la notg suandanta ha la surveglianza da chatscha pudì confermar al lieu la preschientscha dals lufs.
Ils dus lufs èn enconuschents e fin uss betg crudads en egl. Sch’i dettia nagins ulteriurs inscunters cun persunas il proxim temp na stoppia la surveglianza da chatscha betg instradar mesiras.